Ontwerper van SA vlag sterf | Maroela Media
Fred Brownell. (Foto: Departement van kuns en kultuur)
Fred Brownell, die man wat verantwoordelik was vir die ontwerp van Suid-Afrika se post-demokratiese nasionale vlag, is Vrydag in die ouderdom van 79 dood.
Nathi Mthethwa, minister van kuns en kultuur, het Brownell, 'n voormalige staatsheraldikus, as 'n "patriot en nasionale held" beskryf.
"Dit is onmoontlik om die geskiedkundige toeval van Brownell se dood, so kort ná die suksesvolle afhandeling van Suid-Afrika se sesde nasionale en provinsiale verkiesings en Suid-Afrika se viering van 25 jaar van onafhanklikheid, te ignoreer," het Mthethwa in 'n verklaring gesê.
Mthethwa het gesê dié toeval besorg dalk aan Brownell die laaste eer vir die belangrike rol wat hy in die geskiedenis van 'n post-demokratiese Suid-Afrika gespeel het.
Brownell het sy ontwerp destyds aan oudminister Roelf Meyer – toe die regering se hoofonderhandelaar gewys – en hy het dit aan sy ANC-eweknie, (nou pres.) Cyril Ramaphosa gewys. Daar was glo aanvanklik 'n lang stilte, waarna applous uitgebreek het.
Oudpres. Nelson Mandela moes die ontwerp óók goedkeur. Die ontwerp is aan Mandela gefaks en iemand aan die ontvangkant moes na 'n skryfbehoeftewinkel hardloop, inkleurpotlode kry en die vlag inkleur. "Gelukkig was mnr. Mandela gelukkig daarmee," het Brownell vroeër gesê.
In antwoord op 'n vraag oor wat sy ontwerp geïnspireer het, het Brownell volgehou al wat saak gemaak het, was dat die vlag 'n plek in die harte van die oorgrote gedeelte van die bevolking vind en 'n verenigende simbool vir die land word.
Nthathi het sy medelye met Brownell se vrou, Christine, sy dogters, kleinkinders, familie en diegene wat hom geken het, betuig.
Brownell was ook die ontwerper van onder meer die Namibiese vlag en landswapen.
Die ontwerp en kleure van die vlag is 'n samevatting van die hoofelemente uit Suid-Afrika se vlaggeskiedenis. Daar is geen amptelike simboliek aan die vlagkleure (swart, goud, groen, wit, rissierooi en blou) verbonde nie. (Bron: Wikipedia)
(Foto's: Departement van kuns en kultuur)
Nogal n witman wat dit ontwerp het. Binnekort gaan dit ook n simbool wees van die onderdrukker in SA net soos ons dierbare taal en die Stem
Dis n afrikaner tradisionele wapen – n Kettie :)
Wonder waar's al die rasiste wat so moan oor n vlag. Afrikaners wil die ouvlag behou, en sê die hul moet stop om te moan, maar moan permanent oor die "nuwe" vlag.
Lyk soos Winnie op haar rug!
Ons behoort dankbaar te wees dat die laaste vlag in die prentjies gekies is en nie een van die ander nie, hulle is darem wragtag nie mooi nie. Persoonlik het ek nie n probleem met die vlag nie, dis net n vlag en identiteit as SAner in die buiteland. Ek het wel n probleem daarmee as mense my wil verbied om die ou vlag te het, wat ek terloops in China sommer op die internet kan koop. Enige bestellings?